**SE ako Kupujúci, verzia 01/10/2016**

**č. zmluvy Kupujúceho: 46........**

**SAP č. Dodávateľa: .........**

**Číslo užívateľského podniku:** 527310800004

|  |  |
| --- | --- |
| rámcová zmluva | |
| uzavretá v zmysle § 269 ods. 2 zákona č. 513/1991 Zb. Obchodný zákonník v platnom znení  (ďalej len „**Rámcová zmluva**”) | |
| uzavretá medzi: | |
| Obchodné meno: | **Slovenské elektrárne, a.s.** |
| Sídlo: | Mlynské nivy 47, 821 09 Bratislava |
| IČO: | 35 829 052 |
| DIČ: | 2020261353 |
| IČ DPH: | SK2020261353 |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: | Obchodnom registri Okresného súdu Bratislava I., odd.: Sa, č. vl.: 2904/B |
| (ďalej len „**Kupujúci**”) | |
| a | |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Registrácia pre daň z pridanej hodnoty (DPH): | V prípade zahraničného Predávajúceho celý tento riadok odstráňte (údaj sa nachádza v dokumente „Vyhlásenie o daňovej pozícii a prepojenosti“).  **Tuzemský Predávajúci** uvedie jednu z nasledovných 2 možností:  1. možnosť: platiteľ DPH v zmysle § 4  2. možnosť: neplatiteľ DPH v zmysle  zákona č. 222/2004 Z. z. o DPH v znení neskorších predpisov |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: |  |
| (ďalej len „**Predávajúci**”) | |
| (Kupujúci a Predávajúci ďalej spolu tiež „**Zmluvné strany**” alebo osobitne „**Zmluvná strana**”) | |

1. PREDMET rámcovej ZMLUVY
   1. Účel Rámcovej zmluvy

Účelom tejto Rámcovej zmluvy je stanoviť práva a povinnosti Zmluvných strán a podmienky obchodného vzťahu medzi Zmluvnými stranami, ktoré sa budú aplikovať na jednotlivé kúpne zmluvy na tovar, ktoré budú Zmluvné strany uzatvárať výhradne na základe návrhov na uzatvorenie kúpnych zmlúv vystavených Kupujúcim vo forme objednávok (každá z takýchto objednávok ďalej len „**Objednávka**“ alebo spolu „**Objednávky**“). Ustanovenia tejto Rámcovej zmluvy, súčasťou ktorej sú **Všeobecné obchodné podmienky Slovenských elektrární, a.s.**, v zmysle bodu 3.1 tejto Zmluvy (ďalej len „**VOP**“),sa budú aplikovať na zmluvu uzavretú na základe Objednávky v rozsahu, v akom konkrétna Objednávka neupraví jednotlivé práva a povinnosti Zmluvných strán inak.

* 1. Predmet Rámcovej zmluvy a spôsob uzatvárania kúpnych zmlúv
     1. Predávajúci sa zaväzuje za podmienok dohodnutých v tejto Rámcovej zmluve uzatvárať s Kupujúcim kúpne zmluvy formou Objednávok, predmetom ktorých bude záväzok Predávajúceho dodať Kupujúcemu nasledovný tovar:
        1. Motová nafta letná / zimná v zmysle STN EN 590:2014
        2. Motorová nafta arktická v zmysle STN EN 590:2014 označená ako trieda 2 (podľa tabuľky 3 uvedenej normy) do dieselgenerátorov

(ďalej len „**Tovar**“)

špecifikovaný nižšie, za jednotkové ceny uvedené v Prílohe č. 3, a previesť na Kupujúceho vlastnícke právo k Tovaru a Kupujúci sa zaväzuje od Predávajúceho prevziať predmet Objednávky a zaplatiť cenu za jeho dodanie.

Technická špecifikácia Tovaru sa nachádza v Prílohe č. 2 Rámcovej zmluvy (ďalej len „**Technická špecifikácia**“).

* + 1. Predpokladané množstvo Tovaru, ktoré je Predávajúci povinný dodať podľa tejto Rámcovej zmluvy, je uvedené v Prílohe č. 2 tejto Rámcovej zmluvy. Množstvo Tovaru, ktorý má byť dodaný, je oprávnený určiť Kupujúci v Objednávke.
    2. Objednávka musí obsahovať:
       1. druh Tovaru podľa špecifikácie Tovaru podľa tejto Rámcovej zmluvy,
       2. presné množstvo Tovaru,
       3. jednotkovú cenu Tovaru podľa tejto Rámcovej zmluvy a celkovú kúpnu cenu Tovaru,
       4. miesto dodania Tovaru,
       5. termín dodania Tovaru.
    3. Objednávku je oprávnená podpísať za Kupujúceho osoba s pozíciou určenou v zmysle interných predpisov Kupujúceho.
    4. Predávajúci je povinný podpisom potvrdiť Objednávku a odoslať ju Kupujúcemu najneskôr do **5 pracovných dní** od doručenia Objednávky.
    5. Objednávka a potvrdená Objednávka budú druhej Zmluvnej strane zasielané Manažérmi Zmluvy, e-mailom na adresy v zmysle článku 4 Rámcovej zmluvy. Kupujúci môže v príslušnej Objednávke uviesť aj iný spôsob pre potvrdenie Objednávky.
  1. Dodávané dokumenty

Predávajúci sa zaväzuje odovzdať Kupujúcemu najneskôr pri prevzatí Tovaru nasledovné dokumenty:

* + - 1. Dodací list,
      2. karta bezpečnostných údajov v zmysle Zákona č. 67/2010 a Nariadenia Komisie (EÚ) č. 453/2010;, CHL musí byť označená výstražnými symbolmi v zmysle Nariadenia Európskeho parlamentu a Rady (ES) č. 1272/2008; Požiadavky na KBÚ: musí byť vypracovaná v súlade s legislatívou REACH, Nariadením Komisie (EÚ) č. 453/2010 a dodaná v slovenskom jazyku; musí obsahovať registračné číslo, ak výrobcovi/ dovozcovi vznikla z legislatívy REACH povinnosť registrácie na Európskej chemickej agentúre; musí obsahovať účel použitia pre naše účely, expozičný scenár ( ak je potrebný ) a konkrétne OOPP resp. č. normy OOPP, musí byť dodaná s každou dodávkou, ak nie je zmluvne dohodnuté inak;
      3. certifikát kvality musí byť priamo od výrobcu produktu ( tovaru ) alebo od akreditovaného laboratória s akreditáciou pre stanovovanie obsahu nečistôt v chemických látkach a prípravkoch, s vyznačenou exspiračnou dobou, pričom exspiračná doba nesmie byť k termínu dodania a prevzatia Tovaru kratšia ako 2/3 celkovej exspiračnej doby. Na certifikáte kvality Tovaru musia byť uvedené namerané hodnoty pre všetky požadované parametre s uvedením laboratória, ktoré skúšku vykonalo, jeho pečiatkou a podpisom oprávnenej osoby.
      4. Certifikát od výrobcu s analýzou dodávaného produktu v deň dodávky.
  1. Zabezpečenie kvality

Na túto Rámcovú zmluvu sa nevzťahujú ustanovenia bodu 18.2 VOP,ktoré tvoria Prílohu č. 1 k tejto Rámcovej zmluve.

1. Uzatvorenie zmluvy a zmeny
   1. Platnosť

Rámcová zmluva je platná dňom jej podpisu Zmluvnými stranami.

* 1. Účinnosť

Táto Rámcová zmluva nadobúda účinnosť dňom jej platnosti podľa bodu 2.1 tejto Rámcovej zmluvy.

* 1. Trvanie Rámcovej zmluvy

Táto Rámcová zmluva sa uzatvára na dobu určitú, a to na dobu **36 mesiacov** odo dňa nadobudnutia účinnosti tejto Rámcovej zmluvy.

Uplynutím doby platnosti tejto Rámcovej zmluvy podľa predchádzajúceho odseku nezaniká platnosť samostatných zmlúv uzatvorených na základe Objednávok počas platnosti tejto Rámcovej zmluvy, pokiaľ v Objednávke nie je dohodnuté inak alebo pokiaľ sa Zmluvné strany nedohodnú inak.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok IV. Uzatvorenie zmluvy a zmeny.

1. Výklad zmluvy
   1. Všeobecné obchodné podmienky spoločnosti Slovenské elektrárne, a.s. (VOP)

Predávajúci berie na vedomie a výslovne súhlasí, že ostatné podmienky vzťahujúce sa na túto Rámcovú zmluvu sú uvedené vo VOP, verzia **01.06.2018**, ktoré tvoria Prílohu č. 1 k tejto Rámcovej zmluve.

Predávajúci vyhlasuje, že sa s obsahom ustanovení VOP oboznámil, ich obsah je mu známy a berie na vedomie skutočnosť, že VOP sú pre neho záväzné a podpisom tejto Rámcovej zmluvy sa zaväzuje dodržiavať ich ustanovenia.

* 1. Všeobecné technické podmienky

Predávajúci sa zaväzuje, že pri dodaní Tovaru v priestoroch Kupujúceho bude dodržiavať podmienky uvedené vo Všeobecných technických podmienkach plnenia v SE (závody), verzia 01.06.2018, ktoré tvoria Prílohu č. 4 tejto Rámcovej (ďalej len „VTP“).

* 1. Prednosť ustanovení
     1. V prípade rozporu medzi podmienkami uvedenými v tejto Rámcovej zmluve a podmienkami uvedenými v jej prílohách, resp. súčastiach má prednosť text tejto Rámcovej zmluvy.
     2. V prípade rozporu medzi podmienkami uvedenými v texte Rámcovej zmluvy a podmienkami uvedenými v príslušnej Objednávke majú prednosť ustanovenia príslušnej Objednávky.
     3. V prípade rozporu medzi ustanoveniami jednotlivých príloh má Technická špecifikácia prednosť pred VTP.
     4. V prípade rozporu medzi podmienkami uvedenými vo VOP a podmienkami uvedenými vo VTP majú prednosť VTP.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok V. Výklad.

1. komunikácia
   1. Kontaktné osoby

Kontaktnou osobou v zmluvných veciach je:

za Kupujúceho:

**Jana Bučányová, taktický nákupca, e-mail:** [**jana.bucanyova@seas.sk**](mailto:jana.bucanyova@seas.sk)**, tel. +421 2 5866 3174**

za Predávajúceho:

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

* 1. Manažéri Zmluvy

Na účely vykonávania organizačných a realizačných úkonov na základe ustanovení tejto Rámcovej zmluvy sú určené nasledovné osoby:

Manažér Zmluvy za Kupujúceho:

**Ing. Miroslav Kollár, manažér materiálového manažmentu a logistiky, e-mail:** [**miroslav.kollar@seas.sk**](mailto:miroslav.kollar@seas.sk)**, tel. +421 910673603**

**Ing. Slavomír Špaček, vedúci materiálového manažmentu KE, e-mail:** [**slavomir.spacek@seas.sk**](mailto:slavomir.spacek@seas.sk)**, tel. +421 910674148**

**Ing. Soňa Hutárová, vedúci materiálového manažmentu JE a logistiky,**

**e-mail:** [**Sona.Hutarova@seas.sk**](mailto:Sona.Hutarova@seas.sk)**, tel. +421 910674941**

Manažér Zmluvy za Kupujúceho na účely vykonávania organizačných a realizačných úkonov pre jednotlivé Kúpne zmluvy (Objednávky)

**Štefan Herczeg, Koordinátor materiálového manažmentu EMO, e-mail:** [**dagmar.kolenicova@seas.sk**](mailto:dagmar.kolenicova@seas.sk)**, tel.č. +421 910673191**

**Jaroslav Gendiar, operatívny nákupca - logistik, e-mail:** [**jaroslav.gendiar@seas.sk**](mailto:jaroslav.gendiar@seas.sk)**, tel.č. +421 46 560 3261**

**Ladislav Molnár, Koordinátor materiálového manažmentu EVO, e-mail:** [**ladislav.molnar@seas.sk**](mailto:ladislav.molnar@seas.sk)**, tel.č. +421 910673252**

Manažér Zmluvy za Kupujúceho na účely podpisu Dodacieho listu je osoba útvaru skladového hospodárstva v zmysle jej oprávnenia.

Manažér Zmluvy za Predávajúceho:

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok VI. Komunikácia.

1. CENA a platobné podmienky

* 1. Cena
     1. Kupujúci sa zaväzuje zaplatiť za Tovar cenu, ktorá bude určená spôsobom uvedeným v nasledujúcich bodoch tohto článku Rámcovej zmluvy (ďalej len „**Kúpna cena**“alebo„**cena**“).
     2. Zmluvné strany sa dohodli, že cena Tovaru bude podliehať úprave jednotkovej ceny stanovenej na základe vývoja cien Tovaru, teda motorovej nafty na základe kotácie Platt´s aktuálneho kalendárneho mesiaca. Jednotková cena bude stanovená na základe vzorcov (kalkulácie) v zmysle Prílohy č. 3 – „Spôsob výpočtu ceny“. Predávajúci je povinný zasielať Kupujúcemu aktuálnu zmenu jednotkovej ceny e-mailom Manažérom zmluvy na účely vykonávania organizačných a realizačných úkonov pre jednotlivé Kúpne zmluvy (Objednávky) uvedených v bode 4.2 vždy posledný deň kalendárneho mesiaca. V prípade ak posledný deň kalendárneho mesiaca pripadne na deň pracovného voľna tak je Predávajúci povinný zasielať Kupujúcemu aktuálnu zmenu jednotkovej ceny prvý pracovný deň nasledujúceho kalendárneho mesiaca.
     3. Za účelom overenia výpočtu stanovenia aritmetického priemeru ceny nafty podľa kotácie PLATTS FOB Rotterdam Barges Diesel a ceny biozložky podľa kotácie Argus FOP ARA Barges FAME Rapesseed OME Predávajúci predloží výpis hodnôt kalendárneho mesiaca na základe ktorého bola stanovená aritmetická priemerná cena pre výpočet jednotkovej ceny

Pre stanovenie jednotkovej ceny v Objednávke je priemer kotácie Platt´s aktuálneho mesiaca. V pripade zmeny jednotkovej ceny v potvrdenej Objednávke, Predávajúci je povinný znova potvrdiť Objednávku s aktuálnou jednotkovou cenou Tovaru.

* + 1. Zmluvné strany sa dohodli, že **maximálna cena** za Tovar dodaný na základe Objednávok vystavených v zmysle tejto Rámcovej zmluvy je:

**XXXXXXXXXXXXXXXXXXXX**,- EUR bez DPH

(slovom: **xxxxxxxxxxxxxxxxxxx** eur bez DPH)

(ďalej len „**Cena**“).

Uvedená Cena predstavuje finančný limit Kupujúceho na úhradu Tovaru dodaného Predávajúcim na základe Objednávok vystavených v  zmysle tejto Rámcovej zmluvy. Kupujúci nie je povinný vyčerpať Cenu a Predávajúci nie je oprávnený požadovať od Kupujúceho úhradu prípadného zostatku Ceny ku koncu zmluvného obdobia, ak Cena nebola vyčerpaná zo strany Kupujúceho v plnom rozsahu.

* + 1. Kúpna cena Tovaru, ktorý bude predmetom Objednávky, bude určená podľa množstva Tovaru a príslušnej jednotkovej ceny v zmysle **Prílohu č. 3** a bodu 5.1.2 tejto Rámcovej zmluvy.
    2. Zmluvné strany sa dohodli, že Kúpna cena bude uhradená na základe faktúry vystavenej Predávajúcim, po prevzatí Tovaru Kupujúcim. Podkladom pre vystavenie faktúry za Tovar je **Dodací list,** vyhotovený v zmysle bodu 6.4.1 tejto Rámcovej zmluvy, potvrdený Manažérom Zmluvy za Kupujúceho a za Predávajúceho v zmysle bodu 4.2 Rámcovej zmluvy.
  1. Platobné podmienky
     1. Splatnosť faktúry

Lehota splatnosti faktúry je **60 dní odo dňa doručenia** faktúry Kupujúcemu.

* + 1. Predávajúci je povinný zasielať faktúry na adresu.

Slovenské elektrárne, a.s.

Odbor fakturácie

Závod Atómové elektrárne Mochovce

P.O.BOX 11

935 39 Mochovce

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok VII. Cena, fakturačné a platobné podmienky, ako aj článok VIII. Daňové podmienky.

1. DODANIe tovaru
   1. Miesto dodania Tovaru
      1. Táto Rámcová zmluva sa vzťahuje na nasledovné závody Kupujúceho:

**Slovenské elektrárne a.s.**

**Závod Atómové elektrárne Bohunice, 919 31 Jaslovské Bohunice**

**Závod Atómové elektrárne Mochovce, 935 3 Mochovce 12**

**Závod Atómové elektrárne Mochovce, 935 3 Mochovce 34**

**Závod Elektrárne Nováky, 972 43 Zemianske Kostoľany**

**Závod Elektrárne Vojany, 076 73 Vojany**

* + 1. Miesto dodania Tovaru je uvedené v príslušnej Objednávke.
  1. Miesto odovzdania a prevzatia Tovaru

Miestom odovzdania a prevzatia Tovaru je uvedené v príslušnej Objednávke.

Ustanovenia bodu 9.3.2 VOP, týkajúce sa medzinárodných dodacích doložiek INCOTERMS 2010, sa pre účely tejto Rámcovej zmluvy neuplatňujú.

* 1. Lehota dodania a prevzatia Tovaru
     1. Predávajúci sa zaväzuje dodať Kupujúcemu Tovar v maximálnej dodacej lehote do **2 pracovných dní** po potvrdení Objednávky, pokiaľ v Ojednávke nie je uvedená dlhšia dodacia lehota.
     2. Zmluvné strany sa dohodli, že v prípade vzniknutej havarijnej situácie Predávajúci je povinný do 24 hodín v pracovných dňoch a do 48 hodín v dňoch pracovného voľna zabezpečiť dodávky Tovaru Kupujúcemu od doručenia Objednávky po dobu nevyhnutnú v množstve minimálne 25 m3 denne.
  2. Prevzatie Tovaru
     1. Prevzatie Tovaru sa potvrdí na Dodacom liste (ďalej len „**Dodací list**“), ktorý podpíšu obe Zmluvné strany a ktorý bude obsahovať:
* označenie Tovaru,
* kód Tovaru podľa Spoločného colného sadzobníka,
* množstvo Tovaru,
* zoznam odovzdávaných dokumentov,
* čitateľné mená, priezviská a podpisy Manažérov Zmluvy za obidve Zmluvné strany v zmysle bodu 4.2 tejto Rámcovej zmluvy,
* dátum prevzatia Tovaru Kupujúcim,
* miesto prevzatia Tovaru.
  + 1. Predávajúci je povinný najneskôr pri prevzatí Tovaru zo strany Predávajúceho odovzdať Objednávateľovi doklady, ktoré sú potrebné na prevzatie a na užívanie Tovaru, v zmysle bodu 1.3 tejto Zmluvy a prípadné ďalšie dokumenty, uvedené v príslušnej Objednávke.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IX. Vykonanie plnenia.

1. Náhrada škody

Ustanovenia týkajúce sa náhrady škody sú uvedené v Prílohe č. 1 – VOP, článok XIII. Zodpovednosť za škodu.

1. Záruka a zodpovednosť za vady
   1. Záruka na Tovar

Odchylne od ustanovenia bodu 14.2 VOP, ktoré tvoria Prílohu č. 1 k tejto Rámcovej zmluve, sa Predávajúci zaväzuje, že Tovar si zachová vlastnosti v zmysle tejto Rámcovej zmluvy počas záručnej doby **[xxxxxxx rokov]**, (ďalej len „**Záruka**“ alebo „**Záruka za akosť**“).

1. zmluvné pokuty a sankcie

Ustanovenia týkajúce sa zmluvných pokút a sankcií sú uvedené v Prílohe č. 1 – VOP, článok XV. Zmluvné pokuty a sankcie.

1. ukončenie zmluvy
   1. Vypovedanie kúpnej zmluvy uzavretej na základe Objednávky a  vypovedanie Rámcovej zmluvy
      1. Odchylne od ustanovenia bodu 16.3 VOP, ktoré tvoria Prílohu č. 1 k tejto Rámcovej zmluve, sa Zmluvné strany pre účely tejto Rámcovej zmluvy dohodli, že Kupujúci je oprávnený ukončiť jednotlivú kúpnu zmluvu uzavretú na základe Objednávky, ako aj túto Rámcovú zmluvu bez uvedenia dôvodu odoslaním písomnej výpovede Predávajúcemu. Ostatné ustanovenia bodu 16.3 VOP, ostávajú týmto nezmenené v platnosti.
      2. Výpovedná lehota k jednotlivým kúpnym zmluvám uzavretým na základe Objednávok, ako aj pre túto Rámcovú zmluvu, je **3 mesiace.** Ostatné ustanovenia bodu 16.3 VOP, ktoré tvoria Prílohu č. 1 k tejto Rámcovej zmluve, ostávajú týmto nezmenené v platnosti.
      3. Kupujúci je oprávnený jednotlivé kúpne zmluvy uzavreté na základe Objednávok, ako aj túto Rámcovú zmluvu, vypovedať aj čiastočne.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok XVI. Prerušenie prác a ukončenie Zmluvy a článok XVII. Okolnosti vylučujúce zodpovednosť / vyššia moc.

1. systémy manažérstva dodávateľa

Zmluvné strany sa dohodli, že Predávajúci pre účely tejto Rámcovej zmluvy nie je povinný disponovať funkčným systémom manažérstva bezpečnosti, ktorý zodpovedá požiadavkám OHSAS 18001, ani funkčným systémom environmentálneho manažérstva, ktorý zodpovedá požiadavkám ISO 14001, a pre účely tejto Rámcovej zmluvy sa na Predávajúceho nevzťahujú ustanovenia Prílohy č. 1 – VOP, článok XVIII. Systémy manažérstva dodávateľa.

1. Poistenie

Predávajúci nie je povinný získať a počas celej doby platnosti Rámcovej zmluvy udržiavať a na požiadanie Kupujúceho preukázať poistenie zodpovednosti za škodu. Ustanovenia týkajúce sa poistenia, uvedené v Prílohe č. 1 – VOP, článok XX. Poistenie, sa neuplatňujú.

1. Dôvernosť informácií

Ustanovenia týkajúce sa dôvernosti informácií sú uvedené v Prílohe č. 1 – VOP, článok XXII. Dôvernosť informácií.

1. súdna príslušnosť

Ustanovenia týkajúce sa súdnej príslušnosti uvedené v bode 29.2 Prílohy č. 1 – VOP, článok XXIX. Spory sa na účely tejto Rámcovej zmluvy neaplikujú. Všetky spory, ktoré vzniknú z Rámcovej zmluvy, prípadne Objednávky, budú predložené na rozhodnutie príslušnému súdu v súlade s ustanoveniami zákona č. 160/2015 Z.z. Civilný sporový poriadok v platnom znení.

1. osobitné ustanovenia
   1. Doložka o partnerstve

Predávajúci berie na vedomie, že podpisom tejto Rámcovej zmluvy je povinný rešpektovať ustanovenia Doložky o partnerstve, verzia 1/10/2014, ktorej znenie je zverejnené na internetovej stránke:

<http://www.seas.sk/obstaravanie>

a vyhlasuje, že sa s predmetom Doložky o partnerstve oboznámil, jej obsah je mu známy a berie na vedomie skutočnosť, že Doložka je pre neho záväzná.

* 1. Zmluvné strany sa dohodli, že pre účely tejto zmluvy sa bod 7.2 VOP, ktoré tvori Prílohu č. 1 tejto Rámcovej zmluvy rozširuje o nasledovné znenie:

Predávajúci je povinný za Tovar dodaný v kalendárnom mesiaci vystaviť súhrnné faktúry v zmysle § 75 zákona č. 222/2004 Z.z. o dani z pridanej hodnoty v znení neskorších predpisov nasledovne :

* súhrnná faktúra za dodaný Tovar bude na základe Objednávok vystavených Kupujúcim vystavená za Kúpnu cenu stanovenú na základe priemeru kotácie Platt´s aktuálneho kalendárneho mesiaca.

Prílohou každej súhrnnej faktúry budú Dodacie listy vyhotovené v súlade s bodom 6.4.1 tejto Rámcovej zmluvy, ktoré sa k nej vzťahujú.

1. záverečné USTANOVENIA
   1. Prílohy

Neoddeliteľnou súčasťou tejto Rámcovej zmluvy sú nasledovné prílohy:

Príloha č. 1 – Všeobecné obchodné podmienky spoločnosti Slovenské elektrárne, a.s., verzia **01.06.2018**

Príloha č. 2 – Technická špecifikácia

Príloha č. 3 – Spôsob výpočtu ceny

Príloha č. 4 – Všeobecné technické podmienky plnenia v Slovenských elektrárňach, a.s. (závody), verzia **01.06.2018**

Príloha č. 5 – Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ)

* 1. Vyhotovenia

Táto Rámcová zmluva je vyhotovená v **2** vyhotoveniach, z ktorých každá Zmluvná strana dostane **jedno** vyhotovenie.

* 1. Prejav vôle

Zmluvné strany vyhlasujú, že si túto Rámcovú zmluvu pred je podpisom prečítali, že bola uzavretá podľa ich pravej a slobodnej vôle, určite, vážne, zrozumiteľne a nie v tiesni, ani za nápadne nevýhodných podmienok, že jej obsahu rozumejú a na znak súhlasu ju bez akýchkoľvek výhrad pri plnom vedomí podpisujú.

|  |  |  |
| --- | --- | --- |
| V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ V Bratislave, dňa \_\_\_\_\_\_ | | |
| V mene a za Predávajúceho: |  | V mene a za Kupujúceho: |
|  |  | **Slovenské elektrárne, a.s.** |
| Meno a priezvisko  Funkcia |  | Meno a priezvisko  Funkcia |
|  |  |  |
| Meno  Funkcia |  | Meno  Funkcia |